[{"text_idx": "#000000", "text": "AvalehtLiigadEesti meistriliigaKehra alistas meistriliigas Tapa ja kindlustas po\u0303hiturniirivo\u0303idu"}, {"text_idx": "#000001", "text": "Kehra alistas meistriliigas Tapa ja kindlustas po\u0303hiturniirivo\u0303idu"}, {"text_idx": "#000002", "text": "Share this postClose sharing boxKehra alistas meistriliigas Tapa ja kindlustas po\u0303hiturniirivo\u0303iduTwitterFacebookLinkedIn"}, {"text_idx": "#000004", "text": "Ka\u0308sipalli Eesti meeste meistriliiga po\u0303hiturniiri eelviimane voor sai lo\u0303pu reedel, mil HC Kehra/Horizon Pulp&Paper oli kodusaalis u\u0308le SK Tapast 26:20 (15:10). Kehralased tegid nii uuesti kahepunktilise vahe sisse Po\u0303lva Servitiga, kindlustades samas po\u0303hiturniiril esikoha."}, {"text_idx": "#000005", "text": "Liigaliidril puudus reedel u\u0308ks vo\u0303tmema\u0308ngijatest Kaspar Leesi na\u0308ol, ent samas saadi vigastuspausilt rivvi Janar Ma\u0308gi, kes kohtumises ka skoori avas. Tasava\u0308gine ma\u0308ng kestis ku\u0308mmekond minutit, kuid Tapa ei saanud kordagi juhtima. Seisult 5:4 spurtis Kehra eest ning pa\u0308rast Dmo\u0303tro Jankovski tabamust sai 18. minutil 9:5 eduseisu."}, {"text_idx": "#000006", "text": "Tapa vo\u0303itles ha\u0308sti, Marten Saar tabas kaks korda, Vahur Oolup korra ning vahe oli 22. minutil ja\u0308lle minimaalne, 10:9. Mikola Naum tapalaste va\u0308ravasuul to\u0303rjus oma pikaaegse koduklubi vastu juba teise karistusviske, ent viigini ku\u0308lalised ei jo\u0303udnud. Hoopis Kehra tegi avapoolajale to\u0303husa lo\u0303puspurdi ning la\u0308ks pausile 15:10 eduseisus."}, {"text_idx": "#000007", "text": "Sigmar Seermanni ja Ma\u0308gi tabamused suurendasid teise pooltunni algul edu, aga Tapat tuntakse kui mitte allaandvat tiimi. Elmu Koppelmanni hoolealused tegid 5:1 vahespurdi ning pa\u0308rast Ivary Volkovi kolme ja\u0308rjestikust va\u0308ravat oli viimase veerandtunni algul seis 18:15. La\u0308hemale Tapa ei jo\u0303udnud, ehkki veel kaheksa minutit enne lo\u0303puvilet oldi taga vaid kolmega."}, {"text_idx": "#000008", "text": "Kehra sai 26:20 vo\u0303idu ja on ta\u0308nu paremusele omavahelistes ma\u0308ngudes Serviti vastu po\u0303hiturniirivo\u0303idu kindlustanud. Ma\u0308gi ja Jankovski viskasid vo\u0303itjate kasuks viis va\u0308ravat, Uvis Strazdins\u030c lisas neli. Kaotajatest olid ta\u0308psemad Saar kuue, Oolup viie ja Gert Trofimov nelja tabamusega."}, {"text_idx": "#000011", "text": "eesti ka\u0308sipalli meistriliigahc kehra/horizon pulp&papersk tapa"}, {"text_idx": "#000013", "text": "HC Kehrast Rootsi siirduv pallur: oli aeg karja\u0308a\u0308ris uus samm ette vo\u0303tta"}, {"text_idx": "#000016", "text": "Aruku\u0308la/Audentese hooaeg piinapingis ning lahtine tulevik ehk millises seisus on Eesti klubid?"}, {"text_idx": "#000017", "text": "Valitsus leevendas meistriliiga vo\u0303istkondade treeningule seatud piiranguid"}, {"text_idx": "#000018", "text": "Eesti meistriliiga klassikaline vastasseis: kas kulla saab Kehra vo\u0303i Po\u0303lva?"}]